text: مكدوس الباذنجان
text: #000003
text: فعلا المكدوس طيب كتير عالسحور نحنا لسا ما عملناه هالسنة عمنستنى ينزل الباتنجان الناعم :roll
text: #000009
text: أنت ذكرت أنه لازم يون لون الباذنجان فاتح ، أنا شفته كله نفس اللون ، بعدين ما بعرف إذا موسم الباذنجان هون متل بلادنا، بخاف يطلع مر متل ماقلتي وتخرب الطبخة :upset
text: #000013
text: أمولة إذا هادا البانجان الي طالع بالصورة مو متوفر فنصيحة لا تجربي :roll ما رح يطلع متل المكدوس و بعدها حرام تعبك :sigh
text: #000017
text: اخت منى شكرا عالوصفة قد جربتها كذا مرة وطلعت تمام لكن اخر مرة عملتها طلعت مالحة مو عارفة السبب كيف ممكن اتخلص من الملح الزيادة
text: #000023
text: هلا ام ناصر , مشكلة الملح الزيادة أو الحرّ الزيادة ما الهم حل :roll
  الحل الوحيد لحتى تستفيدي من المكدوس انك تقدميه بشكل سلطة تفرمي معه بندورة و تتبليه بزيت المكدوس و كمون و فليلفة حمراء ناعمة و تقدمييه , مرّة أنا هيك صار معي و المكدوس كله طلع مالح , بس مع هل السلطة خلصت كل مونة المكدوس و صارت من سلطات أولادي المفضلة على العشاء 8)
text: #000024
text: Finally I was able to use your program and sign, sorry for my late visit, I want to ask you about freezing the eggplant? does it retain its shape and texture after taking it out of the freezer.
text: #000025
text: you r welcome dear , I`m sorry 4 the problems .
  For this recipe the eggplant wont be affected after freezing
text: #000026
text: فعلاً المكدوس من ألذ أطباق الفطور إن لم يكن ألذها على الإطلاق .. بعرف طريقته من زمان وهي نفس طريقتك تماماً بس ما تجرأت سابقاً أعمله وكنت محروم منه سنين طويلة .. البارحة انتهيت من تحضيره وحطيته بالمرطبان وبعد أسبوع بخبرك النتيجة .. عملت 2 كيلو بس لأنها أول مرة بس ما بتكفي وأكيد رح أعمل كمية أكبر بأقرب وقت .. للأسف ما لحقت جهز الفليفلة الحمرا فاستخدمت دبس فليفلة .. المرة الجاية إن شاء الله رح أستخدم الفليفلة الطازجة
text: #000027
text: أفطرت من المكدوس اليوم الصبح .. كنت متفائل كتير بس للأسف النتيجة كانت مخيبة للآمال :sigh
  الطعمة طيبة ومو ناقصه غير شوية ملح .. المشكلة أن المكدوس كان قاسي .. قطعته بالسكين مع أن المفروض أنه ينهمس بالخبزة .. الظاهر أني ما سلقتهم كفاية مع أني على حد علمي عملت متل مو مذكور بالوصفة تماماً :roll
  يا ترى ممكن المكدوس يطرى شوي مع الوقت ولا خلص رح يضل هيك
  بكل الأحوال .. حيتاكل يعني حيتاكل
  المصيبة أني تسرعت وعملت كمية مكدوس تانية من يومين وبنفس الطريقة وخايف تطلع النتيجة نفسها :upset
  وإذا كانت المشكلة في السلق فالمخلل كمان رح يطلع قاسي لأني سلقته بنفس الطريقة :cry
text: #000030
text: :roll كله رح يطلع نفس النتيجة ما دامك سلقتهن بنفس الطريقة , هو ادق خطوة في تحضير المكدوس و كمان المخلل سلقه , لان اذا كان قليل رح يطلع قاسي و اذا جرت عليه رح ينهمس , بقى متل ما اتوقعت كله رح يكون متل بعضه و ما رح يطرى :sigh
text: #000031
text: حبيت أخبرك أن الوجبة التانية من المكدوس طلعت أفضل بكتير من أول وجبة .. يبدو أني سلقت تاني وجبة بشكل أفضل أو ربما نوع الباذنجان مختلف .. عملت وجبة ثالثة وطلعت جيدة جداً .. بس يمكن سلقتها شوي زغيرة زيادة
  بكل الأحوال هيك وصفات ما بيأس منها ومصر على تكرارها حتى تزبط متل ما بدي لأني ما بستغني عنها.
text: #000033
text: مرحبا منى كيف حالك شكرا لك على كل الوصفات والنصائح بدي اسالك عن المكدوس بعد مانضعه في المرطبان مع الزيت ونقفله بفور الزيت برجع بفتحه متى استطيع ان اغلقه تماما ومايفور الزيت وينكب وتسلم ايديكي على كل شىء
text: #000034
text: احيانا ممكن يفور الزيت و لحتى تحلي المشكلة ممكن تحطي تحته طبق لحتى ما ينزع الدنيا :roll
text: #000037
text: لا بعد ما طلع مالح ما عاد يزبط , ممكن تعملي منه سلطة مع بندورة و بقدونس و تحضريها من دون ملح ابدا بتطلع طيبة كتير
text: #000041
text: مرحباَ.... هل من الممكن طهي البذنجان بواسطة البخار Steaming بدل السلق بحيث نقلل كمية المياه التي نود التخلص منها لاحقاَ منعاَ للعفن؟ شكراَ
text: #000044
text: جربي دوقيه اذا كان طعمه ما فيه مرار ان شاء الله بيمشي حالهو الفليفلة بتقدري تستخدمي النوعية الي متوفرة عندك , بس لو كانت ريقية بيكون اطيب
text: #000047